La diabetis mellitus de tipus 2 (DM2), abans també coneguda com la diabetis de les persones grans o no dependent d'insulina, és una malaltia crònica que afecta la manera com el nostre cos utilitza la glucosa (sucre).
L'organisme és incapaç d'aprofitar-la i això fa que s'acumuli a la sang.
La diabetis mal controlada pot causar problemes als ulls, als ronyons, al cor, a la circulació, etc.
Algunes persones amb DM2 poden controlar la malaltia només amb dieta i exercici, i per tant retardar la necessitat de prendre medicaments.
Amb el temps però, la majoria també necessitarà medicar-se.
A quest article explica les pautes que es segueixen actualment per tractar la DM2, quins medicaments hi ha disponibles, com funcionen, com s'administren i quins són els principals efectes adversos.
La informació d'aquest article va dirigida als pacients amb diabetis mellitus de tipus 2 i no fa referència al maneig de la diabetis de tipus 1.
La informació proporcionada en aquest article és complementària a les recomanacions del vostre metge i en cap cas pretén substituir-la.
En cas de dubte, poseu-vos en contacte amb el vostre professional de la salut de referència o truqueu al 061 CatSalut Respon.
Els medicaments per a la diabetis ajuden a reduir la glucosa a la sang de diverses maneres.
Alguns estimulen la producció d'insulina, que és l'hormona que porta el sucre de la sang als teixits, o en milloren la utilització.
D'altres disminueixen la producció interna de glucosa o augmenten la quantitat de sucre que s'elimina a través de l'orina.
També n'hi ha que alenteixen l'absorció dels hidrats de carboni dels aliments, que es descomponen en glucosa.
Quan hi ha un bon control de la glucosa també es redueix l' hemogloblina glicosilada (HbA1c).
La glicada es mesura en una analítica de sang i el seu nivell serveix per monitorar si el tractament està funcionant o no.
Actualment hi ha medicació per via oral (comprimits) i medicació que s'injecta sota la pell (injecció subcutània).
Els medicaments per a la diabetis poden produir efectes adversos, com tots els medicaments.
La hipoglucèmia és un dels riscos més importants.
Es tracta d'una baixada de sucre excessiva que es pot presentar amb mareig, desorientació, suor freda, tremolor, palpitacions, debilitat i, en casos més greus, pèrdua de la consciència.
Per això, és molt important aprendre a identificar-ne els símptomes i saber com cal actuar.
En cas de sospitar que patiu una hipoglucèmia, feu-vos, si és possible, un control de glucèmia i preneu una beguda o aliment amb sucre.
Espereu quinze minuts i repetiu l'operació si encara teniu símptomes.
Altres possibles efectes secundaris dels medicaments per a la diabetis són les nàusees, les diarrees, etc.
Alguns medicaments poden provocar un augment o una pèrdua de pes.
Com fa millorar la glicada (HbA1c)?
Quins efectes adversos té i quines precaucions he de tenir?
M'he de fer controls capil·lars de glucosa?
1 a 3 cops al dia per via oral, durant o després dels menjars per reduir efectes gastrointestinals.
-Al principi del tractament poden aparèixer nàusees i diarrea, però després milloren i acaben desapareixent.
-Si us feu una prova amb contrast el vostre metge us demanarà que aquell dia no us preneu la pastilla i no la torneu a prendre fins dos dies després de la prova.
1 a 3 cops al dia per via oral abans o durant els àpats
Si beveu alcohol teniu més risc de
La reducció d'HbA1c és d'1,5-2 %.
3 cops al dia abans del àpats principals.
Baixada de sucre (hipoglucèmia)
La reducció d'HbA1c és d'1 -1,5%.
1 cop al dia amb o sense menjar.
Retenció de líquids (edemes a les cames)
1 o 2 cops al dia per via oral amb o sense menjar.
- Pocs pacients poden presentar congestió nasal i sinusitis, o mal de cap.
La reducció d'HbA1c és d'0,5-1 %.
1 cop al dia per via oral amb o sense menjar.
-Hi ha més freqüència d'infeccions del tracte genitourinari i infecció per fongs.
3 cops al dia amb els àpats principals.
- Flatulències, diarrea i sensació d'abdomen inflat.
No produeixen hipoglucèmia per si sols.
Tanmateix, si es produís s'ha d'administrar glucosa pura.
Segons el medicament, s'administren d'1 a 2 cops al dia o bé 1 cop a la setmana amb una injecció subcutània utilitzant una ploma.
que s'hagi de suspendre el tractament.
La reducció d'HbA1c és de 2-2,5 %.
No s'absorbeix per via oral i s'ha de punxar.
Normalment s'inicia el tractament amb una injecció a la nit utilitzant una xeringa, una ploma o una bomba.
Depenent de la vostra pauta d'insulina el vostre metge us indicarà si heu de fer controls bisetmanals o d'alguns cops al dia.
Els medicaments amb el triangle invertit fa menys de 5 anys que es troben al mercat; per tant, hi ha menys experiència d'ús.
No necessàriament els medicaments més nous han de ser els més adequats per al vostre cas.
Aquesta taula no és un llistat exhaustiu i pot requerir actualització.
La decisió de quin medicament és millor per a vosaltres depèn de molts factors, incloent-hi el vostre nivell de glucosa a la sang i altres malalties o problemes que tingueu.
Se sol començar el tractament amb un medicament per via oral (comprimits).
El primer medicament que s'acostuma a receptar és la metformina, excepte en casos molt concrets.
En la visita de control, al cap d'uns mesos d'haver iniciat el tractament, el vostre metge us demana una analítica per veure si el medicament us està anant bé o no.
Cal que aprofiteu aquestes visites de control per explicar si heu tingut algun problema o efecte advers i per aclarir dubtes que pugueu tenir.
Si el medicament no ha aconseguit abaixar prou la glucèmia (sucre a la sang) o l'hemoglobina glicosilada (HbA1c), i després d'assegurar-se que preneu la medicació correctament, pot ser que el metge us n'apugi la dosi o afegeixi un altre medicament per a la diabetis.
De vegades us pot receptar un medicament que porta dos fàrmacs dins el mateix comprimit.
Alguns pacients poden necessitar fins a tres medicaments diferents, incloent-hi la insulina.
Pautes per al tractament farmacològic de la diabetis mellitus tipus 2.
Barcelona: Agència de Qualitat i Avaluació Sanitàries de Catalunya.
Generalitat de Catalunya; 2013.
(Programa d'harmonització farmacoterapèutica de medicaments en l'àmbit de l'atenció primària i comunitària del Servei Català de la Salut; 1/2013).
Grup d'informació sobre medicaments dirigida a la ciutadania.